Diari Oficial de la Generalitat Valenciana


Sumari del DOGV 6533, del 01-06-2011 (2011/5404)

Notificació de la sentència dictada en el judici ordinari número 442/2010.
--------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5404


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el judici ordinari número 442/2010. [2011/5404]  
Procediment ordinari 000442/2010- A  
De: Rosario Muñoz Femenia, María Jesús Muñoz Femenia i José Sánchez Montero.  
Procurador: Joaquín Muñoz Femenia.  
Contra: Luisa García Rabadán López.  
Procurador/a: -  
En aquest procediment ordinari 442/2010, seguit a instàncies de Rosario Muñoz Femenia, María Jesús Muñoz Femenia i José Sánchez Montero contra Luisa García Rabadán López, s'ha dictat la sentència que, literalment, és com segueix:  
«Dispositiva  
Estime de forma íntegra la demanda interposada per Rosario Muñoz Femenia, María Jesús Muñoz Femenia i José Sánchez Montero contra Luisa García Rabadán López i declare.  
1. Que Francisco Muñoz Manzanera, casat amb María Salazar García, va adquirir i és propietari, per a la seua societat de guanys amb Antonio Mezquita García Rabadán, de la meitat indivisa de la finca registral 23.402 inscrita en el Registre de la Propietat número 4, de Gandia, corresponent a l'habitatge siti en el Grao de Gandia, carrer Mare de Déu Blanqueta, número 8, piso 3r, porta C, que per defunció del venedor figura inscrita a nom de la seua hereva, Luisa García Rabadán López i que després de la defunció dels compradors Francisco Muñoz Manzanera i María Salazar García, la meitat indivisa de l'esmentada finca la va heretar el seu fill Emilio Muñoz Salazar que després de la seua defunció va ser adquirida pel que fa a la seua nua propietat per Rosario i María Jesús Muñoz Femenia i pel que fa a l'usdefruit per Rosario Femenia Martínez, i per tant, s'ha de practicar l'oportuna inscripció registral de l'esmentada meitat indivisa de la finca en aquests termes i extrems i aquesta resolució val de títol suficient i ordena la cancel·lació registral de qualsevol assentament contradictori amb el tenor d'aquesta resolució i la demandada ha de sotmetre's a aquest pronunciament.  
2. Que José Sánchez Montero casat amb María Soriano Latorre (finada el 28 de desembre de 1988) va adquirir i és propietari, per a la seua societat de guanys amb Antonio Mezquita García Rabadán, la meitat indivisa de la finca registral 23.380 inscrita en el Registre de la Propietat número 4, de Gandia, corresponent a l'habitatge siti en el Grao de Gandia, carrer Mare de Déu Blanqueta, número 8, pis 2n, porta F que per defunció del venedor figura inscrita a nom de la seua hereva Luisa García Rabadán López i per tant s'ha de practicar l'oportuna inscripció registral de l'esmentada meitat indivisa de la finca en aquests termes i extrems i que aquesta resolució val de títol suficient i ordena la cancel·lació registral de qualsevol assentament contradictori amb el tenor d'aquesta resolució i la demandada ha de sotmetre's a aquest pronunciament.  
S'imposen les costes a la part demandada.  
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil.  
Aquesta és la meua sentència, que pronuncie, mane i firme».  
I atés que la demandada esmentada, Luisa García Rabadán López, es troba en parador desconegut, s'expedeix aquest edicte a fi que valga de notificació de forma deguda.  
  
Gandia, 18 d'abril de 2011.- La secretària judicial: Ana M.ª Lillosan Sáez.